Audi A6

Audi A6 – verslo klasės automobilis, sukurtas vokiečių automobilių gamintojo „Audi“ bei dabar jau esantis ketvirtoje savo kartoje. Kadangi tai yra Audi 100 įpėdinis, jis gaminamas Nekarzulme, Vokietijoje, ir siūlomas sedano bei universalo (Avant) kėbuluose.

Visos A6 kartos buvo siūlomos su arba priekiniais varomais ratais, arba Torsenu paremta visų varomų ratų sistema, Audi vadinama jų quattro.

C4 (Typ 4A, 1994–1997) 

Audi vidutinio dydžio automobilis prieš tai buvo vadinamas Audi 100 (arba audi 5000 Jungtinėse Valstijose) ir turėjo tris kartas (Audi C1, Audi C2 ir Audi C3). 1994 m. naujausia karta (C4) buvo atnaujinta ir pervadinta į Audi A6, kad pritaptų prie naujos nomenklatūros (kadangi neseniai buvo pristatyta Audi A8). Išorė nuo „C4“ Audi 100 skyrėsi naujomis priekinėmis bei galinėmis lempomis, naujomis radiatoriaus grotelėmis, kėbulo, variklio bei transmisijos pasirinkimais. Naujoji A6 pirmiausia pasiekė Jungtinę Karalystę, kadangi Audi 100 su vairu dešinėje vienetai pasibaigė greičiau nei tikėtąsi.

Naujieji varikliai, skirti A6, buvo 1.8 litrų 4 cilindrų eilėje su 20 vožtuvų, 2.6 litrų V6 su 12 vožtuvų ir 2.8 litrų V6 su 30 vožtuvų benzininiai varikliais, o 2.3 litrų 5 cilindrų eilėje variklis nebebuvo naudojamas daugelyje rinkų. Taip pat buvo pristatyti nauji dyzeliniai varikliai – 1.9 litrų su tiesioginiu įpurškimu bei turbokompresoriumi (TDI) bei 2.5 litrų (R5) TDI (103 kW (140 PS; 138 ag)).

Iki 1997 m. į šią A6 buvo dedami keli varikliai, du iš jų turbodyzeliniai, kurie taip pat buvo komplektuojami su Audi Torsenu paremta visų varomų ratų sistema. A6 buvo galima įsigyti sedano bei Avant kėbuluose.

C4 varikliai 

C4 kartą buvo galima įsigyti su šiais varikliais:

S6 

Pristačius A6 C4 kėbule Audi atliko kelis mažus pakeitimus Audi S4 modeliui. Pavadinimas S4 vėliau bus panaudotas dar kartą ir priskirtas sportinei Audi A4 versijai. Kadangi C4 S6 buvo pirmasis toks modelis Audi istorijoje, jis dažnai vadinamas Ur-S6 ("Ursprünglich" išvertus reiškia "originalas"). Šį modelį buvo galima įsigyti tiek sedano, tiek "Avant'o" kėbule Europos ir JAV klientams, tačiau tik kaip sedaną Kanadoje, Azijoje ir Australijoje.

Nuo pat modelio pristatymo 1994 metų pabaigoje Audi S6 buvo varoma 98 oktanų benziną naudojančio 2226 cm³ turbokompresorinio benzininio variklio(detalių kodo priešdėlis: 034, variklio kodas: AAN) su Bosch gamybos ECU. Maksimali variklio išvystyta galia - 169 kW ties 5900 apsisūkimais ir 326 Nm ties 1950 apsisūkimais. Pasinaudojus šia galinga jėgaine S6 pasiekia maksimalų 235 km/h greitį, 100 km/h per 6.7 sekundes ir 160 km/h per 17.5 sekundžių. Automobilyje standartiškai įmontuota 6 bėgių mechaninė greičių dėžė(5 bėgių JAV) ir Audi T-1 Torsenu paremta visų varomų ratų sistema "Quattro".

Apart standartiško 2.2 litrų variklio, Audi taip pat suteikė galimybė S6(kaip ir S4) sukomplektuoti su itin sportišku 4.2 litrų(detalių priešdėlis: 077, variklio kodas:AEC) V8 varikliu, kuris išvystė 213 kW galią. Apart 6 bėgių mechaninės greičių dėžės, V8 varomą S6 buvo galima pasirinkti ir su 4 bėgių automatine greičių dėže.

C5 (Typ 4B, 1997–2004) 

1997 m. buvo pristatyta nauja Audi A6. Automobilis gavo naują C5 platformą ir naują italų dizainerių pakeistą kėbulą. Naujas automobilio stilius tapo visos Audi firmos linijos veidu. Naujas kėbulas užsitarnavo meilius atsiliepimus už savo dizainą ir leido Audi A6 turėti labai mažą savo klasės automobilių pasipriešinimo koeficientą 0,28. Visa tai A6 leido konkuruoti su savo klasės lyderiais BMW 5-Series ir Mercedes-Benz E-Class, o žurnale Car and Driver būti geriausių 2000 ir 2001 m. auto dešimtuke. C5.

C6 (Typ 4F, 2004–2011) 

Nauja А6 (С6) buvo išleista 2004 m. Suprojektuota Volterio de Silva. Nauja А6 yra buvusio modelio evoliucija, pakartojanti savo dizaino bruožus šeimoje Audi. Automobilis gavo naujas elektronines sistemas, pačios žinomiausios, kuri yra MMI (Multi Media Interface). MMI leidžia su vieno mygtuko pagalba valdyti magnetolą, navigacinę sistemą, klimato kontrolę ir kitas automobilio sistemas. А6 pirmas iš serijinių automobilių gavęs variklį su įpurškimo sistema FSI. 2005 m. Audi A6 buvo pripažinta metų auto pasaulyje.

C7 (Typ 4G, 2011–dabar) 
Nauja A6 karta, išleista 2011 m. Modelis turi daug panašių elementų kaip ir Audi A7.

Išnašos

Nuorodos 

 Automobilio Audi A6 aprašymas 

A6